paragraph_text: Prva Republika Armenija ili službeno Armenska Republika bila je prva moderna armenska republika. Ova država osnovana je u području Istočne Armenije u Carskoj Rusiji nakon revolucije 1917. godine. Vođe ove države bili su članovi Armenske Revolucionarne Federacije i drugih armenskih stranaka koji su pomogli u stvaranju nove države. U vrijeme kad je bila osnovana ova država graničila je s Demokratskom Republikom Gruzijom na sjeveru, Osmanskim Carstvom na zapadu, Perzijskim Carstvom na jugu i Azerbajdžanskom Demokratskom Republikom na istoku.